Un bărbat paralizat a putut merge din nou datorită unui implant dezvoltat de cercetătorii elvețieni.
Este pentru prima dată când o persoană căreia i-a fost secționată complet măduva spinării a reușit să meargă liber. Aceeași tehnologie a îmbunătățit starea de sănătate a unui alt pacient paralizat până la punctul în care acesta a putut deveni tată. Cercetarea a fost publicată în revista Nature Medicine.
Un bărbat paralizat, cu măduva spinării secționată, a reușit să meargă din nou, datorită unui implant dezvoltat de o echipă de cercetători elvețieni, informează BBC.Este pentru prima dată când o persoană căreia i-a fost secționată complet măduva spinării a reușit să meargă liber.Aceeași tehnologie a îmbunătățit starea de sănătate a unui alt pacient paralizat până la punctul în care acesta a putut deveni tată.Cercetarea a fost publicată în revista Nature Medicine.Italianul Michel Roccati a rămas paralizat în urma unui accident de motocicletă în urmă cu cinci ani. Măduva spinării i-a fost complet secționată – și nu mai simte deloc picioarele.Dar acum poate merge – datorită unui implant electric care i-a fost atașat chirurgical la coloana vertebrală. Cum funcționează implantulCercetătorii subliniază că nu este vorba de un leac pentru leziunile coloanei vertebrale și că tehnologia este încă prea complicată pentru a fi utilizată în viața de zi cu zi, dar o consideră totuși un pas important pentru îmbunătățirea calității vieții.Conform cercetătorilor, în acest caz, implantul funcționează ca un "releu"; în cazul unei fracturi a coloanei, conexiunile nervoase sunt distruse, iar cipul preia sarcina de a transmite semnalele nervoase de la creier la picioare.Un "leac" sau o rezolvare clară și definitivă a fracturilor de coloană vertebrală ar reprezenta-o tratamentele cu celule stem, care se află încă într-o fază incipientă de testare.Recent, oamenii de știință din Israel au reușit să-i ajute să meargă pe șoarecii paralizați, după ce i-au supus unor implanturi ale măduvei spinării. Experții care au lucrat la aceste studii susțin că sunt la mai puțin de trei ani distanță de a face același lucru și pentru oameni în studiile clinice.